open-index/open-wikipedia-markdown huggingface dataset:
רגימנט הריינג'רים (הממלכה המאוחדת)

**רגימנט הריינג'רים** (באנגלית: **Ranger Regiment**) הוא רגימנט מבצעים מיוחדים וסיוע לכוחות מקומיים ברחבי העולם של הצבא הבריטי.

הרגימנט הוקם ב-1 בדצמבר 2021 על בסיס ארבעה גדודים שהועברו אליו מרגימנטים אחרים. הוא הוקם כחלק ממסגרת חטיבת המבצעים המיוחדים של הצבא (שהוקמה באותה תקופה), תחת הדיוויזיה השישית, במטרה לשמש כוח למבצעים מיוחדים בסיוע לכוחות בעלות ברית של הממלכה המאוחדת, כולל אימון והכשרה של כוחות מקומיים וביצוע פעולות מיוחדות במוקדים שונים ברחבי העולם.

## היסטוריה
270px|ממוזער|חיילי הרגימנט בטקס הקמתו עונדים את הכומתה האפורה של הרגימנט, במקום הכומתות של הרגימנטים הקודמים מהם הגיעו.
[270px|ממוזער|לוחם מהרגימנט עם [רובה סער KS-1 המשמש את הרגימנט לצד ה-SA80 הסטנדרטי, 2023.]]
יסודות הרגימנט התחילו באוקטובר 2017, עם הקמת **קבוצת חיל הרגלים המיוחדת** (Specialised Infantry Group) אשר כללה שני גדודים: הגדוד הרביעי, רגימנט הרובאים; והגדוד הראשון, הרגימנט המלכותי של סקוטלנד. מטרת הקבוצה הייתה לשמש מסגרת אימון, הכשרה וסיוע לכוחות בעלות ברית ברחבי העולם על ידי יחידות הצבא הבריטי, מתוך כך הותאמו הגדודים לאופי הפעילות וקיבלו הכשרה וציוד מתאים לפעול בשיתוף פעולה עם כוחות מקומיים. בפברואר 2018 הגדוד הרביעי, רגימנט הרובאים, הוצב בפעילות ראשונה של הקבוצה בכווית באימון והכשרת הכוחות המזוינים של כווית, באותה תקופה הוצבו יחידות הקבוצה גם באפגניסטן בסיוע לכוחות האפגנים, בהמשך נשלחו כוחות לסיוע בניגריה כחלק מהמאבק בבוקו חראם.

ביולי 2018 גדלה הקבוצה לכדי שלושה גדודים עם הוספת הגדוד השני, הרגימנט המלכותי של נסיכת ויילס, ונוסף לה גם צוות ייעוץ והכשרה משולב ללוחמה בטרור. בינואר 2019 נוסף לחטיבה הגדוד השני של רגימנט דוכס לנקסטר, ובהמשך גם הגדוד השלישי של רגימנט רובאי גורקה המלכותי. באוגוסט 2021 קבוצת החי"ר הפכה ל**חטיבת המבצעים המיוחדים של הצבא**, כאשר כל הגדודים שהרכיבו את הקבוצה הועברו מהרגימנטים המקוריים שלהם לתוך רגימנט הריינג'רים החדש שהוקם והוכנסו עם שיוכם החדש תחת פיקוד החטיבה. גדודים אלו מוספרו מחדש תחת הרגימנט החדש וכל גדוד קיבל תחום אחריות גאוגרפי ברחבי העולם; הגדוד הראשון והשני השתייכו למערב ומזרח אפריקה בהתאמה, הגדוד השלישי במזרח אירופה, והגדוד הרביעי בגזרת המזרח התיכון.

בתחילת 2022 עם התגברות המתיחות והפלישה הרוסית לאוקראינה נשלח הגדוד השלישי לסייע לכוחות האוקראינים, בפברואר 2022 הגדוד הראשון נשלח לגאנה במטרה להכשיר ולתמוך בחטיבת הכוחות המיוחדים של הכוחות המזוינים של גאנה.

## מבנה
הרגימנט מורכב מארבעה גדודים, כאשר כל אחד מגייס את חייליו מרחבי הממלכה המאוחדת ויחידות הצבא הבריטי. כל גדוד משויך לאזור אחר בעולם, שם הוא פועל עם כוחות בעלות ברית של בריטניה.
* **הגדוד הראשון** (מחנה פלאס, צפון אירלנד) - אחראי על אזור דרום ארופה
* **הגדוד השני** (מחנה קאוג, סארי) - אחראי על אזור אפריקה
* **הגדוד השלישי** (מחנה פירברייט, סארי) - אחראי על אזור צפון אירופה
* **הגדוד הרביעי** (מחנה אלדרשוט, המפשייר) - אחראי על אזור המזרח התיכון ואסיה

## ראו גם
* הכוחות המיוחדים של הממלכה המאוחדת
* הכוחות המיוחדים של צבא ארצות הברית ("הכומתות הירוקות")
* חטיבת עוז

## קישורים חיצוניים

* רגימנט הריינג'רים באתר הצבא הבריטי.
* אודות חטיבת המבצעים באתר הצבא הבריטי.
* '''Ranger Regiment: What we know about the British Army's elite force''', 18 בנובמבר 2022, אתר Forces.net.

## הערות שוליים

קטגוריה:בריטניה: יחידות מובחרות
קטגוריה:הצבא הבריטי: רגימנטים
אליסאו מוריניו

**אליסאו ויקטור מוריניו אוירבידה** (בספרדית: **Eliseo Víctor Mouriño Oyarbide**; 3 ביוני 1927 – 3 באפריל 1961) היה כדורגלן ארגנטינאי ששיחק בעמדת הקשר. שיחק בקבוצות באנפילד ובוקה ג'וניורס מליגת העל הארגנטינאית, וכן בנבחרת ארגנטינה.

## קריירת מועדונים
מוריניו החל את הקריירה המקצוענית שלו בקבוצת באנפילד מליגת העל הארגנטינאית, ובהמשך חתם בקבוצת בוקה ג'וניורס, גם היא מליגת העל הארגנטינאית, ובעונת  זכה עמה באליפות ארגנטינה. בשנת 1961 חתם בקבוצת גרין קרוס מליגת העל הצ'יליאנית.

## קריירה בינלאומית
מוריניו ערך 25 הופעות בנבחרת ארגנטינה. הוא זכה עם הנבחרת בטורנירים קופה אמריקה 1955 וקופה אמריקה 1959 (ארגנטינה), והיה חלק מסגל הנבחרת גם בטורנירים קופה אמריקה 1956, מונדיאל 1958 וקופה אמריקה 1959 (אקוודור).

## מותו
ב-3 באפריל 1961, בגיל 33, נהרג מוריניו בהתרסקות טיסה 210 של LAN צ'ילה, יחד עם שבעה כדורגלנים נוספים מקבוצת גרין קרוס ושני אנשי צוות של המיועדון.

## תארים
;בוקה ג'וניורס
* אליפות ארגנטינה (1): 1954

;נבחרת ארגנטינה
* קופה אמריקה (2): 1955, 1959 (ארגנטינה)

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני באנפילד
קטגוריה:כדורגלני בוקה ג'וניורס
קטגוריה:כדורגלני נבחרת ארגנטינה
קטגוריה:כדורגלני מונדיאל 1958
קטגוריה:כדורגלנים שמתו במהלך הקריירה
קטגוריה:הרוגי תאונות אוויריות
קטגוריה:ארגנטינאים שנולדו ב-1927
קטגוריה:ארגנטינאים שנפטרו ב-1961
ים סולו

[שמאל|ממוזער|הים במבט מ[פלאוואן]]
[ממוזער|כריש ב[שונית טובטאהה|פארק הימי הלאומי טובבאטהה, ים סולו, הפיליפינים]]
**ים סולו** (באנגלית: **Sulu Sea**; בפיליפינית: **Dagat Sulu**; בטאוסוג : **Dagat sin Sūg**) הוא גוף מים באזור הדרום-מערבי של הפיליפינים, גובל בים סין הדרומי בצפון-מערב, פלאוואן וים סלבס בדרום-מזרח, בורנאו בדרום-מערב וויסאיאס בצפון-מזרח.

ים סולו מכיל מספר איים. איי קויו  ואיי קגאיין  שהם חלק מפרובינציית פלאוואן ואילו איי מאפון  ואיי הצבים  הם חלק ממחוז טאווי-טאווי . ים סולו הוא גם המקום שבו נמצא הפארק הימי הלאומי שונית טובבאטהה, אחד מאתרי המורשת העולמית.

מפרץ פאנאי הוא שלוחה של ים סולו. מצרים מחוץ לים סולו כוללים את מצר אילוילו , מצר גימאראס  ומצר בזילאן .

## פעילות ופיראטים
בסביבות שנת 2015 החלו להתבצע התקפות רבות של ספינות פיראטים וגורמים מוסלמים שתמכו באותה העת בארגון "המדינה האסלאמית" (דאעש) בים סולו, בעקבות זאת החלו לסייר בים ספינות חיל הים האמריקאי. סיורים אלו ושיתוף הפעולה עם ארצות הברית יצרו מתיחות בין הפיליפינים לסין.

בשנת 2017 ציי ספינות של מדינות נוספות החלו לפעול בים סולו, ביניהן אינדונזיה, מלזיה, הפיליפינים שפתחו במבצעים משותפים כדי להתמודד עם טרור ופשעים חוצי-לאומיים. מהלך זה החל לאחר עימותים בעיר מאראווי בין הכוחות המזוינים הפיליפינים לבין מאות חמושים מקבוצות הטרור מאוטה ואבו סייף.

בשנת 2019 נמצאה ספינה טרופה מול חופי הפיליפינים בים סולו. ביולי 2023 זוהתה הספינה כנושאת מטוסים אמריקאית שהוטבעה על ידי מטוס קמיקזה יפני בשנת 1945.הספינה שנקראה USS Ommaney הוטבעה כשעל סיפונה כ-95 מלחים אמריקאים בהתקפה על מפרץ אוממני ב-5 בינואר 1945, על פי דיווחי הצי רבים מהמלחים טבעו עם הספינה.

בשנת 2021 החלה סין להגביר את פעילותה בים סולו על מנת להגן על האינטרסים הימיים שלה ולהגדיל את כוח המיקוח בשיחות עם מדינות אחרות.

## גאוגרפיה
שטח הים הוא כ-260,000 קילומטרים רבועים.

## היקף
ארגון ההידרוגרפיה הבין-לאומי (IHO) מגדיר את ים סולו כאחד ממימי הארכיפלג המזרח הודי .

וכך מגדיר הארגון את גבולותיו של ים סולו:

## בתרבות
דמות מסע בין כוכבים היקארו סולו נקראת על שם ים סולו. לדברי השחקן שמשחק את סולו, ג'ורג' טאקיי, "החזון של [[ג'ין] רודנברי](https://he.wikipedia.org/wiki/%D7%92%27%D7%99%D7%9F_%D7%A8%D7%95%D7%93%D7%A0%D7%91%D7%A8%D7%99) עבור סולו היה לייצג את כל אסיה, על שם ים סולו במקום להשתמש בשם ספציפי למדינה".

## קישורים חיצוניים

* 

## הערות שוליים

קטגוריה:בורנאו: גופי מים
סולו
קטגוריה:מלזיה: גופי מים
קטגוריה:מינדנאו: גאוגרפיה
איברגים גסאנבקוב

**איברגים גסאנבקוב** (באזרית: **İbrahim Həsənbəyov**, ברוסית: **Ибрагим Гасанбеков**; 25 באוקטובר 1969 – 3 ביולי 1999) היה כדורגלן אזרי-רוסי ששיחק בעמדת החלוץ שיחק בקבוצות דינמו מחצ'קלה ואנז'י מחצ'קלה, וכן בנבחרת אזרבייג'ן.

## קריירת מועדונים
גסאנבקוב שיחק במהלך הקריירה שלו בקבוצות דינמו מחצ'קלה ואנז'י מחצ'קלה.

## קריירה בינלאומית
ב-7 באוקטובר 1996 ערך גסאנבקוב את הופעת הבכורה שלו בנבחרת אזרבייג'ן, בהפסד 2-0 לנבחרת עומאן במשחק ידידות. ב-10 בנובמבר באותה שנה ערך את הופעתו השנייה והאחרונה בנבחרת, בהפסד 3-0 לנבחרת הונגריה במסגרת מוקדמות מונדיאל 1998.

## מותו
ב-3 ביולי 1999, בגיל 29, נהרג גסאנבקוב בתאונת דרכים.

## קישורים חיצוניים

קטגוריה:כדורגלנים אזרים
קטגוריה:חלוצי כדורגל אזרים
קטגוריה:כדורגלנים רוסים
קטגוריה:חלוצי כדורגל רוסים
קטגוריה:כדורגלני אנז'י מחצ'קלה
קטגוריה:כדורגלני נבחרת אזרבייג'ן
קטגוריה:כדורגלנים שמתו במהלך הקריירה
קטגוריה:הרוגי תאונות דרכים ברוסיה
קטגוריה:אזרים שנולדו ב-1969
קטגוריה:רוסים שנולדו ב-1969
קטגוריה:אזרים שנפטרו ב-1999
קטגוריה:רוסים שנפטרו ב-1999
קטגוריה:ארגנטינאים שנפטרו ב-1961
מסילת השלום

**מסילת השלום** (; בראשי תיבות: **IMEC**) היא תוכנית לשינוע סחורות בין תת היבשת ההודית לאירופה דרך איחוד האמירויות, ערב הסעודית, ירדן, ישראל ויוון, עליה הכריז נשיא ארצות הברית ג'ו ביידן בפסגת G-20 בספטמבר 2023.

## רקע

ממוזער|מפת תוכניתו של שר התחבורה ישראל כץ לחיבור יבשתי של מדינות המפרץ הפרסי וסעודיה לירדן וישראל|250x250 פיקסלים
הרעיון לחבר את נמל חיפה למפרץ הפרסי במסילת רכבת מבוסס בחלקו על תוואי הרכבת החיג'אזית שחיברה בין אזורים שלעתיד יהיו ישראל, סוריה, ירדן וערב הסעודית. הבריטים הקימו את נמל חיפה מתוך מחשבה שהוא יוכל לשמש עבורם כחיבור בין חצי האי ערב לאירופה.

כבר במחצית השנייה של העשור השני של המאה העשרים ואחת יזם שר התחבורה ישראל כץ את התוכנית "מסילות לשלום אזורי", שנועדה ליצור חיבור יבשתי לשינוע סחורות בין איחוד האמירויות לנמל חיפה. תוכנית זו, שהוצגה באפריל 2017, היוותה בסיס ראשוני לתוכנית הכוללת יותר עליה הכריז נשיא ארצות הברית בספטמבר 2023.

## התוכנית למסדרון סחר בין-יבשתי
בספטמבר 2023 במהלך פסגת G20 שהתקיימה באותה שנה בהודו, הכריז נשיא ארצות הברית ג'ו ביידן על התוכנית לחיבור תת-היבשת ההודית עם אירופה דרך האמירויות, סעודיה, ירדן, ישראל, ויוון. במעמד ההכרזה נכחו גם ראש ממשלת הודו נרנדרה מודי, יורש העצר של ערב הסעודית מוחמד בן סלמאן ונשיאת הנציבות האירופית, אורסולה פון דר ליין. בן סלמאן הודיע בפסגה כי ארצו תשקיע בפרויקט 20 מיליארד דולר.

המסלול היבשתי בין נמל דמאם בסעודיה לנמל חיפה עומד על כ-2,000 ק"מ, זאת לעומת המסלול הימי דרך תעלת סואץ העומד על כ-6,000 ק"מ, מה שאומר שהמסלול היבשתי יקצר את מסלול שינוע הסחורות בכ-4,000 ק"מ, וגם יחסוך בתשלום המכס הנדרש בעת מעבר בתעלת סואץ.

יש הרואים בהכרזה האמריקאית על התוכנית ניסיון לתת מענה להצעה דומה שיזמה סין ב-2013, וכן לתוכנית לחבר את רוסיה להודו דרך איראן.

טורקיה, תחת נשיאותו של רג'פ טאיפ ארדואן, מתנגדת לתוכנית, שאינה עוברת דרך המדינה. במקום זאת, היא מקדמת את "דרך הפיתוח" דרך עיראק, וייתכן גם שדרך סוריה.

## לקריאה נוספת

* 
* 

## קישורים חיצוניים

### מידע רשמי
* מזכר הבנות על עקרונות של המסילת השלום 

### כתבות

* בדרך ל"מסילת השלום": דיפלומטיית הרכבות הבין-מעצמתית, באתר INSS

### סרטונים

* 

## הערות שוליים

קטגוריה:סחר בין-לאומי
קטגוריה:ישראל: מסילות רכבת עתידיות
קטגוריה:ירדן: רכבות
קטגוריה:ערב הסעודית: תחבורה
קטגוריה:איחוד האמירויות הערביות: תחבורה
קטגוריה:הודו: תחבורה
קטגוריה:תחבורה: מיזמים עתידיים
קטגוריה:מסילות רכבת בין-לאומיות
הספרייה היהודית-הונגרית

**הספרייה היהודית-הונגרית** (בהונגרית: **Magyar–Zsidó Könyvtár**) הייתה סדרה של ספרים בהונגריה (האימפריה האוסטרו-הונגרית) מתחילת המאה ה-20 בנושאי יהדות ושל יוצרים יהודים. הכרכים הבודדים פורסמו בבודפשט בשנת 1906 על יד המוציא לאור בשם Magyar–Zsidó Könyvtár Kiadóvállalat, דהיינו ההוצאה לאור של הספרייה היהודית-הונגרית.

## חלקי הסדרה
* 1. מיקשה סאבולצ'י. פנינים מתלמוד והמדרש
* 2.בלה רווס. בדרכים נסתרות
* 3. יוז'ף פטאי. משוררים עבריים. מבחר מהשירה העברית החדשה
* 4. סיפורים של ישראל זנגוויל. תורגם על ידי אנדור גאבור.
* 5–6. חנוכה. ד"ר שמעון הבשי, ד"ר ארנולד קיש, ד"ר. שאנדור פלקי, ד"ר מיקלוש היידו, ד"ר ינה מולנאר, ד"ר ינה פהר, ד"ר דיולה וייסבורג, ד"ר אדולף שטראוס, דייזה גרגיי, שאמו הבר ועוד
* 7. ארנולד קיש. צעירים וזקנים. סיפורים קצרים
* 8. אישטוואן שאראנדי. האיש הדו-ראשי וסיפורים אחרים.
* 9. ד"ר לאיוש בלאו. קוסמים יהודים מהתקופה הקדומה ועד היום
* 10. שאנדור פלקי. ממשוררים זרים
* 11. ד"ר בלה ברנשטיין. 1848 ויהודי הונגריה
* 12. מיקלוש היידו. תמונות וציורים
* 13. מיהאי האיוש. תמונות הגטו
* 14. מסיפורי י"ל פרץ. עם דיוקן המחבר. תרגם והוסיף הקדמה מאת משה בולגאר

## לקריאה נוספת
* גזה פטריק – אימרה בארצה : 1910–1901. אוסף של ספרים, כתבי עת, אטלסים ומפות הונגריות שפורסמו בשנים עם רפרטואר של כתבי עת מדעיים, בודפשט, 1917–1928 

## מאמרים קשורים
* רשימה של סדרות ספרים הונגריות

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
ברטו יילדרים

**ברטו אוזגור יֶילְדֶרִים** (בטורקית: **Bertuğ Özgür Yıldırım**; נולד ב-12 ביולי 2002 בקאהיטהאנה שבטורקיה) הוא כדורגלן טורקי המשחק בעמדת החלוץ בקבוצת איסטנבול בשאקשהיר מליגת העל הטורקית ובנבחרת טורקיה.

## קריירת מועדונים
יילדרים גדל במחלקת הנוער של סארייר. הוא ערך 31 הופעות ליגה במדי הקבוצה הבוגרת של המועדון במסגרת הליגה הטורקית השלישית, בהן הבקיע ששה שערים.

ב-3 ביוני 2021 חתם יילדרים בהטאייספור מליגת העל הטורקית. ב-14 באוגוסט ערך את הופעת הבכורה שלו במועדון, בתיקו 1-1 נגד קסימפאשה במסגרת המחזור הראשון בליגה לעונת . ב-22 במאי 2022 הבקיע את שער הבכורה שלו במועדון, בניצחון 1–4 על גירסונספור במסגרת המחזור ה-38 בליגה. הוא ערך 35 הופעות ליגה במדי המועדון, בהן הבקיע ששה שערים.

ב-17 בפברואר 2023, לאחר רעידות האדמה בטורקיה ובסוריה, הושאל יילדרים לאנטליהספור מליגת העל הטורקית עד לתום עונת . ב-6 במרץ ערך את הופעת הבכורה שלו במועדון, בהפסד 3-1 לקסימפאשה במסגרת המחזור ה-24 בליגה. ב-11 במרץ הבקיע את שער הבכורה שלו במועדון, בניצחון 0–4 על קייסריספור במסגרת המחזור ה-25 בליגה. הוא ערך 13 הופעות ליגה במהלך תקופת ההשאלה, בהן הבקיע שני שערים.

ב-29 באוגוסט 2023 חתם על חוזה לחמש שנים בסטאד רן מליגת העל הצרפתית. ב-16 בספטמבר ערך את הופעת הבכורה שלו במועדון, בתיקו 2-2 נגד ליל במסגרת המחזור החמישי בליגה לעונת 2023/2024. ב-21 בספטמבר הבקיע את שער הבכורה שלו במועדון, בניצחון 0–3 על מכבי חיפה במסגרת שלב הבתים של הליגה האירופית לעונת 2023/2024.

ב-23 באוגוסט 2024 הושאל אל חטאפה. ב-5 באוקטובר כבש שער בכורה בלה ליגה נגד אוססונה, ב-26 בנובמבר כבש צמד בגביע המלך הספרדי נגד מניסס.

ב-12 בספטמבר 2025 שב יילדרים לטורקיה וחתם באיסטנבול בשאקשהיר מליגת העל הטורקית.

## קריירה בינלאומית
ב-8 בספטמבר 2023 ערך יילדרים את הופעת הבכורה שלו בנבחרת טורקיה, בתיקו 1-1 נגד נבחרת ארמניה במסגרת מוקדמות יורו 2024. במשחק זה הבקיע את שער הבכורה שלו בנבחרת. נכלל בסגל נבחרת טורקיה ליורו 2024.

## קישורים חיצוניים

## הערות שוליים

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני הטאייספור
קטגוריה:כדורגלני אנטליהספור
קטגוריה:כדורגלני סטאד רן
קטגוריה:כדורגלני חטאפה
קטגוריה:כדורגלני איסטנבול בשאקשהיר
קטגוריה:ספורטאים זרים בצרפת
קטגוריה:ספורטאים טורקים בספרד
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:טורקים שנולדו ב-2002
האנה נידהל

**האנה נידהל** (בדנית: **Hannah Nydahl**; 17 באפריל 1946 – 1 באפריל 2007),, הייתה מורה ומתרגמת דנית חשובה בשושלת הקארמה קאג'יו של הבודהיזם הטיבטי אשתו של לאמה אולה נידהל.

## שנותיה הראשונות
היא נולדה בקופנהגן, דנמרק. האנה ובעלה אולה נידהל, שסייע לעבודתה, היו חברי ילדות, ונפגשו בפעם הראשונה כשהאנה הייתה בת 5 ואולה בן 10.

## מעורבות בבודהיזם
בהדרכתו הרוחנית של גייאלווה קרמאפה ה-16, רנגג'ונג ריגפה דורג'ה ייסדו האנה נידהל ואולה נידהל את בודהיזם דרך היהלום, ארגון בודהיסטי למתרגלים חילוניים בתוך אסכולת הקארמה קאג'יו של הבודהיזם הטיבטי.

האנה ואולה נידהל פגשו את בודהיזם במהלך טיול ירח הדבש שלהם בנפאל ב-1968, והיו בין האנשים המערביים הראשונים שהפכו לתלמידי הקרמאפה ה-16 ב-1969 (הנזירה הבריטית פרדה בדי חסתה ב-1960). לאחר תקופה של שלוש שנים של לימוד הם נשלחו חזרה לאירופה על ידי הקרמאפה ה-16 כדי לייסד מרכזים בשמו.

היא הייתה מורה בודהיסטית כמו בעלה (המכונה לפעמים "לאמיני" או "לאמה נקבה"), אבל תפקידה העיקרי של האנה נידהל היה כמתרגמת עבור לאמות כמו קרמאפה ה-16, לופן צצ'ו רינפוצ'ה, קאלו רינפוצ'ה וכו'. בראיון היא הסבירה, "לא אכפת לי ללמד אבל כשאני ביחד עם אולה זה יותר טבעי שהוא מלמד. כשאני לא איתו אני בעיקר מתרגמת ומארגנת עבור הלאמות הטיבטים."

במגזין "חיי הקאג'יו הבינלאומי" (*Kagyu Life International*) היא תוארה כך: "האנה נידהל היא מתרגמת ומתורגמנית מבוקשת מאוד של הפילוסופיה הבודהיסטית הטיבטית. היא מחלקת את זמנה בין תרגום עבור הלאמות במכון הבודהיסטי הבינלאומי של קרמאפה בניו דלהי, הודו, ובין השתתפות בפרויקטים שונים של תרגום טקסטים בודהיסטים, ובין ארגון לוחות זמנים וביקורים של הרינפוצ'ים הגבוהים בשושלת, ובין ונסיעה מסביב לעולם עם לאמה אולה".

היא דיברה דנית, גרמנית, אנגלית וטיבטית באופן שוטף. היא למדה טיבטית מטאראב טולקו באוניברסיטת קופנהגן מכיוון שמעט מורים טיבטים דיברו אנגלית. מאחר שכל הטקסטים היו בטיבטית עבודתה כללה תרגום טקסטים ותרגום מדובר עבור הלאמות המלמדים במכון הבודהיסטי הבינלאומי של קרמאפה בניו דלהי, הודו, השתתפות בפרויקטים שונים של תרגום טקסטים בודהיסטים, וכן ארגון ותרגום הרצאות ללאמות טיבטים.

## מוות ומורשת
בשנת 2006 אובחנה האנה נידהל כחולה בסרטן ריאות סופני ומתה שלושה חודשים לאחר מכן. ימים ספורים בלבד לפני שהאנה הלכה לעולמה, רכשה קרן בודהיזם דרך היהלום נכס בשטח של 50 דונם עם מבנים היסטוריים באלפים הגרמניים. מרכז אירופה הוא אתר של קורס הקיץ הבינלאומי השנתי של מדיטציה שבו עד 4000 בודהיסטים מ-50 מדינות משתתפים בהסמכות, לימודים ומדיטציות.

היא זכתה להערכה רבה על עבודתה, מסירותה והישגיה כמתרגלת בודהיסטית. עיתון דני אף התייחס אליה כ"אם הבודהיזם". ג'ורן בורופ מהמחלקה ללימודי דת באוניברסיטת ארהוס אמר: "ההשפעה המתמשכת ביותר על סצנת התרגול הבודהיסטי בדנמרק הופעלה על ידי אולה והאנה נידהל שטיילו במזרח הרוחני במהלך ירח הדבש שלהם בנפאל ב-1968".

סרט תיעודי על האנה נידהל, בשם "האנה: בודהיזם - המסע שלא סופר", הוקרן לראשונה בפסטיבל הסרטים הבינלאומי "ARPA" (שנערך בתיאטרון המצרי בלוס אנג'לס) ב-15 בספטמבר 2014, שם זכה בפרס הקהל לסרט התיעודי הטוב ביותר. מאוחר יותר הסרט הוקרן ברחבי העולם, כולל בפסטיבלים שונים בהם זכה בפרסים נוספים, וזכה לביקורות חיוביות ממבקרי קולנוע. הוא זמין כעת בנטפליקס ובאמזון בצפון אמריקה.

## קישורים חיצוניים

## הערות שוליים

קטגוריה:מורים רוחניים
קטגוריה:בודהיזם
קטגוריה:מדיטציה
קטגוריה:ילידות 1946
קטגוריה:דנים שנולדו ב-1946
קטגוריה:נפטרות ב-2007
קטגוריה:נפטרים ב-2007
לורה אוגה

**לורה אוגה** (בצרפתית: **Laura Augé** נולדה ב-17 בינואר 1992) היא שחיינית צורנית צרפתייה. השתתפה ב (ריו דה ז'ניירו 2016), ב-4 אליפויות עולם (שאנגחאי 2011, ברצלונה 2013, קאזאן 2015 ובודפשט 2017) ובשלוש אליפויות אירופה (דברצן 2012, ברלין 2014 ולונדון 2016).

## ביוגרפיה
אוגה נולדה וגדלה במרסיי, צרפת. היא למדה פיזיותרפיה. היא החלה להתאמן בשחייה צורנית כשהייתה בת שבע בקבוצת Pays d'Aix Natation . היא ניסתה ענפי ספורט רבים לפני שבחרה בשחייה צורנית כספורט המועדף עליה.

### 2011
באליפות העולם, שנערכה בשאנגחאי, הרפובליקה העממית של סין ביולי 2011 היא סיימה פעמיים במקום שמיני בתחרות הקבוצתית בתרגיל הטכני ובתרגיל החופשי.

### 2012
באליפות אירופה שנערכה בדברצן, הונגריה במאי 2012 היא סיימה במקום רביעי עם נבחרת צרפת בתוצאה של 87.590 נק'.

### 2013
באליפות העולם שנערכה בברצלונה, ספרד בסוף יולי 2013 היא סיימה במקום עשירי בתחרות דואט חופשי ביחד עם מרגו כרטייה בתוצאה של 86.620 נק'.

### 2014
באליפות אירופה שנערכה בברלין, גרמניה באוגוסט 2014 היא סיימה פעמיים במקום חמישי, בתחרות דואט ביחד עם מרגו כרטייה בתוצאה של 86.0667 נק' ועם נבחרת צרפת בתוצאה של 86.5667 נק'.

### 2015
באליפות העולם שנערכה בקאזאן, בוסיה בסוף יולי 2015 היא סיימה במקום שמיני בתחרות דואט חופשי ביחד עם מרגו כרטייה בתוצאה של 87.3667 נק' ובמקום תשיעי ביחד עם כרטייה בתרגיל טכני בתוצאה של 84.7751 נק'. 

### 2016
#### מקום רביעי באירופה
באליפות אירופה שנערכה בלונדון, הממלכה המאוחדת במאי 2016 היא סיימה 3 פעמים במקום רביעי, ביחד עם מרגו כרטייה, בדואט חופשי בתוצאה של 86.2000 נק', בדואט טכני בתוצאה של 85.4442 נק' ועם נבחרת צרפת בתרגיל טכני בתוצאה של 84.1392 נק'.

#### מקום שמיני באולימפיאדה
שלושה חודשים לאחר מכן, באולימפיאדת ריו דה ז'ניירו סיימה במקום שמיני בתחרות דואט ביחד עם מרגו כרטייה בתוצאה של 174.2491 נק'.

### 2017
באליפות העולם שנערכה בבודפשט, הונגריה ביולי 2013 היא סיימה במקום שמיני בתחרות הקבוצתית עם נבחרת צרפת בתוצאה של 85.0667 נק'.

### 2019
במסגרת סבב הגביע העולמי היא השתתפה ב-4 תחרויות עם נבחרת צרפת. בתחרות שנערכה בפריז במרץ היא זכתה במדליית זהב עם נבחרתה בתרגיל חופשי לפני ברזיל וישראל.

## קישורים חיצוניים

## הערות שוליים

קטגוריה:שחייניות צרפתיות
קטגוריה:שחייניות צורניות באולימפיאדת ריו דה ז'ניירו (2016)
קטגוריה:צרפתיות שנולדו ב-1992
קטגוריה:צרפתים שנולדו ב-1992
Huanjing

**חְווָאנְגִ'ינְג גְ'ייֵנְדְזָאי וֵיישִׂינְג** (בסינית:; בתרגום לעברית: לוויין סיוע באסון סביבתי) היא סדרת לווייני חישה מרחוק סינים. לווייני הסדרה מיועדים לניטור הסביבה ועזרה בטיפול באסונות טבע. 

## היסטוריה
זוג הלוויינים הראשונים של הסדרה שוגר בשנת 2008. הם היו מצוידים בציוד אופטי לחישה מרחוק.

בשנת 2012 שוגר הלוויין השלישי. זה היה לוויין אזרחי סיני ראשון שצויד במכ"ם מפתח סינתטי. מכ"ם זה שפעול ב-S-band נבנה ברוסיה במפעל "משינוסטרויניה". רגישות הלוויין הייתה נמוכה מהמתוכנן בגלל בעיות באנטנה והוא סיים את פעילותו מהר מהמתוכנן.

לווייני הדור השני שוגרו בשנת 2020. הם היו בעלי רגישות מוגברת לעומת לוויינים ששוגרו בשנת 2008 והיו מסוגלים להעביר נתונים ברגישות של עד 3 מטר.

שיגור הלוויינים נמשך ואוגוסט 2023 שוגר הלוויין השביעי של הסדרה שצויד במכ"ם מפתח סינתטי.

כל השיגורים בוצעו ממרכז שיגור הלוויינים טאיואן. קליטת המידע מבוצעת בשלוש תחנות קרקע.

## רשימת שיגורים

## קישורים חיצוניים
* מידע על שיגורים ולוויינים
* נתונים של הלוויינים הדור הראשון
* נתונים של לוויינים מתקדמים
* נתונים על מכשור שהותקן על לווייני הסדרה

קטגוריה:לוויינים סינים
קטגוריה:לווייני חישה מרחוק
תמסורת שמש וירח

ממוזער|דגם "מכנו"  של תמסורת גלגלי שמש וירח
**תמסורת שמש וירח** (באנגלית: **sun and planet gear**) היא מנגנון מכני להמרת תנועה קווית הלוך ושוב  לתנועה סיבובית ולהפך.

ראשית השימוש בה במנועי קיטור משלהי המאה ה-18 הקרויים "מנועי קורה רוטטיביים" (rotative beam engines) . במנועים אלה הפכה התנועה הקווית של בוכנת הקיטור לתנועה סיבובית של מכונה; במנועי הקורה הרגילים , לעומת זאת, הניעה בוכנת הקיטור בוכנת משאבת מים, שגם היא נעה בתנועה קווית, ועל כן שימושם היה מוגבל ואף נקראו "מנועי שאיבה" (pumping engines).

את המנגנון המציא מהנדס המכונות הסקוטי ויליאם מֶרְדוֹךְ, שעבד בחברת בולטון אנד ואט, אך הפטנט נרשם על שמו של ג'יימס ואט ב-25 באוקטובר 1781. שיקולים כספיים הם שדחפו להמצאה זו. באותה תקופה השתמשו כבר במנגנון הארכובה וגלגל התנופה שהמציא ג'יימס פיקארד  ב-1780, אך בולטון אנד ואט חיפשו פתרון אחר כדי לא לשלם תגמולים לבעל הפטנט. כשפקע תוקפו של הפטנט ב-1794, זנחו בולטון אנד ואט את תמסורת גלגלי השמש והירח והתקינו במנועים שייצרו את המנגנון הפשוט והיעיל יותר של פיקארד.

ממוזער|250px|דגם של מנוע בולטון אנד ואט מ-1788 עם תמסורת שמש וירח
לשני גלגלי השיניים של התמסורת מספר שיניים זהה. גלגל השיניים המניע מחובר לקצה הטלטל והוא קבוע למקומו, כלומר אינו מסתובב סביב צירו. גלגל השיניים המוּנָע מחובר לקצה גל הארכובה ומסובב אותו. המנגנון מאפשר כמובן גם פעולה הפוכה, כלומר המרת תנועה סיבובית לתנועה קווית הלוך ושוב, אז מתחלפים שני גלגלי השיניים בתפקידיהם.

## לקריאה נוספת
 
* Woodcroft, B. (1846-1847): "Steam Naviagtion" in: *Transactions of the Society for the Encouragement of Arts & c. 1846-1847*. Vol. 1, part 1, New series, pp. 301-340. London.
* Woodcroft, Bennet (1854): *Alphabetical Index of Patentees of Inventions from March 2, 1617 (14 James I.) to October 1, 1852 (16 Victoriae)*. First published 1854. London, Evelyn, Adams and Mackay, 1969. p. 554. Digitized copy in Hathitrust.org.
* Nuvolari, A. / Verspagen, B. / von Tunzelmann, N. (2003) *The Diffusion of the Steam Engine in Eighteenth-Century Britain*, Paper to be presented at the 50th Annual North American Meetings of the Regional Science Association International, Philadelphia, 20–22 November 2003. Archived in Archive.org.
* von Tunzelmann, G. N. (1978), *Steam Power and British Industrialization to 1860.* Oxford, Clarendon.


## ראו גם
* תמסורת פלנטרית

## קישורים חיצוניים

## הערות שוליים

קטגוריה:מנועי קיטור
קטגוריה:טכנולוגיה
מרטינה

קטגוריה:שמות משפחה
קטגוריה:שמות פרטיים לנשים
קטגוריה:שמות משפחה המבוססים על השם מרטין
טורקסאט

**טורקסאט** (בטורקית:**Türksat Uydu Haberleşme Kablo TV ve İşletme A.Ş** - חברת תקשורת טורקית שעוסקת בתחום תקשורת לוויינים ושידורי טלוויזיה בכבלים.

## היסטוריה
החברה הוקמה על ידי ממשלת טורקיה בשנת 1990 תחת שם Türksat Milli Haberleşme Uyduları (Türksat National Communications Satellites). היא פועלת בשם הנוכחי החל משנת 2004. בבעלות החברה 100% של מניות Eurasiasat S.A.M שהוקמה בשנת 1996 ביחד עם איירוספסיאל לייצור לוויינים.

הלוויין הראשון Türksat 1A שוגר בשנת 1994 ממרכז החלל הגיאני. זה היה לוויין במשקל 1,743 ק"ג. עקב בעיה במשגר השיגור הופסק אחרי כ-12 דקות. עוד באותה שנה שוגר לוויין Türksat 1B זהה שפעל עד לשנת 2006.

נכון לשנת 2023 החברה מפעילה 5 לוויינים ושיגור לווין נוסף מתוכנן לשנת 2024. משקל הלוויינים גדל בהדרגה ומגיע בשיגורים אחרונים לכ-4,000 ק"ג. לוויין שנבנה על ידי Maxar Technologies ושוגר בשנת 2025 שוקל 4,250 ק"ג.

בנוסף לכך החברה משכירה מחברת SES חלק מיכולת של לוויין Astra 1D.

מרכז בקרת לוויינים של החברה נמצא ליד אנקרה.

בשנת 2008 הוקמה חברת בת להעברת טלוויזיה בכבלים ואינטרנט.

## רשימת לוויינים

## קישורים חיצוניים
* 
* נתוני שיגורים

* נתוני לוויינים

קטגוריה:חברות טורקיות
קטגוריה:חברות תקשורת לווינית
משרד החינוך והנוער הלאומי (צרפת)

**משרד החינוך והנוער הלאומי** (בצרפתית: **Ministère de l'Éducation nationale, de la Jeunesse et des Sports**), המכונה גם **משרד החינוך הלאומי**, הוא משרד בממשלת צרפת. המשרד אחראי על מערכת החינוך הצרפתית, על בתי הספר ועל שילובם של בני הנוער מחוץ ובתוך בתי הספר.

השרה הנוכחית הוא אליזבת בורן, שמונתה ב-23 בדצמבר 2024.

תחילה נוצר המשרד כמועצה המלכותית להוראה ציבורית בשנת 1789 ולאחר מכן הפך למשרד "החינוך הציבורי".

בשנת 1932 החליטה ממשלתו של אדואר הריוט לשנות את שם החינוך הציבורי ל"חינוך לאומי" על מנת לקדם את מדיניות הממשלה התומכת בשליטה הממלכתית בענייני חינוך במדינה.

עם הקמתה של הרפובליקה החמישית, אומצה מדיניות ממשלתית הנוגעת לפעולות לטובת בני נוער בתוך ומחוץ לסביבת בית הספר כתוצאה מכך הוחלט להעביר את תחום הנוער והספורט בצרפת לתחום אחריותו של משרד החינוך ובכך שונה שמו בשלישית "משרד החינוך והנוער הלאומי" השם שמלווה את המשרד עד ימינו אנו.

מקום מושבו של המשרד הוא מלון רוז'אולט, ארמון נאו-קלאסי מהמאה ה-18 הממוקם ברובע השביעי של פריז.
ממוזער|270x270 פיקסלים|מלון דה רוז'צ'ורט, בניין משרד החינוך הלאומי

## קישורים חיצוניים
* 

אתר משרד החינוך והנוער הלאומי

## הערות שוליים

קטגוריה:ממשלת צרפת
קטגוריה:משרדי חינוך
משרד הכלכלה והאוצר

**משרד הכלכלה והאוצר** (בצרפתית: **Ministère de l'économie des finances et de l'inustrie**) הוא משרד בממשלת צרפת, האחראי על יישום מדיניות הפיננסית והכלכלית של צרפת. בראשו עומד השר, חבר הממשלה המתמנה על ידי נשיא הרפובליקה.
[ממוזער|333x333 פיקסלים|בניין משרד האוצר והכלכלה הצרפתי, ב[ברסי, פריז]]
משרד הכלכלה והאוצר הוא אחד מהמשרדים החשובים ביותר בממשלת צרפת. שר האוצר והכלכלה הוא אחד מחברי הממשלה הבולטים אחרי ראש הממשלה.

בניין משרד הכלכלה והאוצר ממוקם בברסי, ברובע ה-12 של פריז. הבניין שהוא חולק הוא עם משרד הגזברות הציבורית.

## תפקידים
תפקידי משרד האוצר והכלכלה:
* התווית המדיניות הכלכלית
* ניסוח חוקי מיסוי על ידי הפעלת סמכות ישירה על מועצת מדיניות המס (Direction de la législation fiscale) של המנהל הכללי לכספים ציבוריים.
* אחריות על תחום הרגולציה במדינה.
* קידום התעשייה, תיירות, עסקים קטנים, תחרות וביטחון צרכנים.

## קישורים חיצוניים

## הערות שוליים

קטגוריה:ממשלת צרפת
קטגוריה:משרדי אוצר
קטגוריה:משרדי כלכלה
No Money

"**No Money**" הוא סינגל של צמד המוזיקה האלקטרונית השוודי, גלנטיס, בשיתוף פעולה (ללא קרדיט) עם ריס בולימור. השיר יצא ב-31 במרץ 2016 בהוצאת חברת התקליטים ביג ביט רקורדס. הסינגל מופיע כסינגל המוביל של אלבום האולפן השני של גלנטיס, *The Aviary*. השיר נכתב והופק על ידי גלנטיס, סווידן, הנריק יונבק, אנדרו בולימור ודיגיטל פארם אנימלס. בשיר קיימות דגימות מהשירים "Amen, Brother" של הווינסטונס , "Think (About It)" של לין קולינס  ו-"Runaway (U & I)" של גלנטיס.

נכון לספטמבר 2023, השיר הושמע למעלה מ-824 מיליון פעמים בספוטיפיי, ולמעלה מ-640 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גלנטיס
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
קטגוריה:שירים על כסף
קטגוריה:שירי דאנס-פופ
קטגוריה:סינגלים שהגיעו למקום הראשון בנורווגיה
Runaway (U & I)

"**Runaway (U & I)**" הוא סינגל של צמד המוזיקה האלקטרונית השוודי, גלנטיס, בשיתוף פעולה (ללא קרדיט) עם ג'וליה קרלסון וקתי דניס. השיר יצא ב-5 באוקטובר 2014 בהוצאת חברות התקליטים וורנר מיוזיק גרופ וביג ביט רקורדס. השיר מופיע כסינגל השני של אלבום האולפן הראשון של גלנטיס, *Pharmacy*. השיר נכתב על ידי ג'וליה קרלסון, אנטון רונדברג, גלנטיס, קתי דניס וסווידן, והופק על ידי גלנטיס וסווידן.

נכון לספטמבר 2023, השיר הושמע למעלה מ-416 מיליון פעמים ביוטיוב, ולמעלה מ-801 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גלנטיס
קטגוריה:שירים באנגלית
קטגוריה:שירים שנכתבו על ידי קתי דניס
קטגוריה:בלדות סינת'-פופ
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וורנר מיוזיק גרופ
איך נפתח פה

**איך נפתח פה** הוא אחד מפיוטי הסליחות, הנאמרות בחודש אלול. את הפיוט חיבר רבי בנימין בן זרח, שאף חתם את שמו בסוף הפיוט.

הפיוט נועד לפתוח את מעמד הסליחות, ומשמש כעין הקדמה לאמירתן, ולכך הוא מכונה 'פיוט פתיחה'. ברוב מנהגי האשכנזים, נהוג לומר את פיוט הפתיחה הזה ביום הראשון של הסליחות, ולכן הפיוט הוא הפיוט הראשון שנאמר מכלל פיוטי הסליחות בימי התשובה.

## אמירת הפיוט
הפיוט נאמר על פי מרבית מנהגי אשכנז בלילה הראשון של הסליחות, שחל באופן קבוע במוצאי שבת, והוא הפיוט הראשון שנאמר באותו לילה. המנהג לשבץ את פיוט הפתיחה הזה דווקא בפתיחת הלילה הראשון הוא קדום, ועולה כבר במחזור נירנברג מהמאה ה-14, אף על פי שלתוכן הפיוט אין קשר ליום מסוים דווקא. מנהג זה, לפתוח את הסליחות כולן בפיוט 'איך אפתח פה', התקבל בכל מנהגי אשכנז המזרחית ובחלק ממנהגי אשכנז המערבית.

במנהג אשכנז הכללי (פפד"מ) ובכמה מנהגים נוספים הפיוט משמש כפיוט פתיחה בצום גדליה.

## מבנה הפיוט
כמקובל בפיוטי "פתיחה", הפיוט כתוב בחרוז מבריח (חרוז אחיד החוזר בסופי כל הטורים). ראשי הטורים יוצרים אקרוסטיכון בסדר הא"ב. הפיוט מסתיים במילים "כי על רחמיך הרבים אנו בטוחים", היוצר שרשור  לקטע התפילה הבא, הפותח במילים "כי על רחמיך הרבים אנו בטוחים".

## תוכן הפיוט
הפייטן פונה בפיוט לאלוהים (דר מתוחים= אלוהים שדר בשמים) ומתוודה על עוונות עם ישראל, שבשל כך נענשו בני ישראל בעונשים שונים, כגון בחורבן בית המקדש וגלות את עם ישראל מארץ ישראל. בהמשך תמה הפייטן על אותם שמרעים לעם ישראל מדוע הם מצליחים על אף אותן נאצות שהם מטיחים כלפי הקב"ה.

## ראו גם
* אז טרם נמתחו

## קישורים חיצוניים

* הסליחה, באתר ספריא
* כתב יד של הפיוט, באתר הספרייה הלאומית
* פירוש על הסליחה איך נפתח פה, מאת שלמה הכט
* איך נפתח פה - ביאור לסליחה, מאת איתי אליצור.

## הערות שוליים

קטגוריה:סליחות
קטגוריה:יצירות עם אקרוסטיכון
קטגוריה:צום גדליה
מירב נקר-סדי

**מירב נקר-סדי** (נולדה ב-29 ביולי 1970) היא ד"ר לסוציולוגיה וסופרת ישראלית זוכת פרס ספיר לספר ביכורים בשנת 2013.
## ביוגרפיה
נקר-סדי נולדה וגדלה באור יהודה להורים עולים מעיראק. בצבא שירתה בנח"ל הייתה מכ"ית במחנה 80.

היא בעלת תואר ראשון בסוציולוגיה וייעוץ חינוכי ותואר שני בסוציולוגיה, שניהם מאוניברסיטת תל אביב. עבודת המאסטר שלה עסקה בהחלטות ועדות השמה על צרכים מיוחדים של ילדים. ב-2007 סיימה דוקטורט בסוציולוגיה באוניברסיטת UCLA. עבודת הדוקטורט שלה עסקה במדיניות רווחת ההגירה בשנות ה-30 של ה'ניו דיל' ובשנות ה-60 הנוגעת לזכויות האזרח של השחורים.

כיום מרצה נקר-סדי במכללה האקדמית בית ברל בתחומי סוציולוגיה, וחברה ישראלית וחינוך.

בשנות ה-40 לחייה החלה נקר-סדי לכתוב ספרי פרוזה, לאחר שהתעסקה במשך השנים רק בכתיבה אקדמית. ספרה הראשון, אוקסנה, זכה בפרס ספיר לספר ביכורים בשנת 2013. ספרה השני, סמאדר, הגיע לרשימה המצומצמת של פרס ספיר בשנת 2018 וזיכה אותה בפרס ראש הממשלה לסופרים עבריים בשנת 2019. בשנת 2022 קובץ הסיפורים הקצרים "זה לא קרה" היה מועמד לרשימה הארוכה של פרס ספיר.

לאחרונה, מפרסמת נקר-סדי מאמרים אקדמיים המשלבים כתיבה בגוף ראשון ונסמכים בעיקר על הז'אנר האוטואתנוגרפי.

## חיים אישיים
נקר-סדי היא אמא לשלושה ומתגוררת בגני תקווה.

## ספריה
* **אוקסנה**, בהוצאת אחוזת בית, 2013
* **סמאדר**, בהוצאת ידיעות ספרים ובבל, 2017
* **זה לא קרה**, בהוצאת ידיעות ספרים ובבל, 2021

## לקריאה נוספת
* מירב נקר-סדי באתר עברית
* 
* 
* 
* 

### על ספריה
* 
* 

## הערות שוליים

## קישורים חיצוניים

קטגוריה:אור יהודה: אישים
קטגוריה:גני תקווה: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת קליפורניה בלוס אנג'לס
קטגוריה:בעלי תואר דוקטור מאוניברסיטת קליפורניה בלוס אנג'לס
2023 09
קטגוריה:זוכות פרס ספיר
קטגוריה:זוכי פרס ספיר
קטגוריה:סגל המכללה האקדמית בית ברל
קטגוריה:סופרות ישראליות
קטגוריה:סופרים ישראלים
קטגוריה:סוציולוגיות ישראליות
קטגוריה:סוציולוגים ישראלים
קטגוריה:ישראליות שנולדו ב-1970
קטגוריה:ישראלים שנולדו ב-1970
חוסיין עלי

**חוסיין עלי** (בשוודית: **Hussein Ali**, בערבית: **حسين علي**, בתעתיק מדויק: **חסין עלי**; נולד ב-1 במרץ 2002 במאלמה שבשוודיה) הוא כדורגלן עיראקי-שוודי המשחק בעמדת המגן הימני בקבוצת הירנפיין מליגת העל ההולנדית ובנבחרת עיראק.

## קריירת מועדונים
עלי נולד במאלמה שבשוודיה וגדל במחלקת הנוער של מאלמה המקומית. בשנת 2019 החל לשחק בארברו, ובסך הכל ערך 58 הופעות ליגה במדי המועדון, רובן במסגרת ליגת העל השוודית.

ב-19 ביולי 2022 חתם עלי על חוזה לשלוש שנים בהירנפיין מליגת העל ההולנדית. ב-13 באוגוסט ערך את הופעת הבכורה שלו במועדון, בתיקו 0-0 נגד פיינורד במסגרת המחזור השני בליגה לעונת 2022/2023.

## קריירה בינלאומית
עלי שיחק בנבחרת שוודיה עד גיל 21.

ב-7 בספטמבר 2023 ערך עלי את הופעת הבכורה שלו בנבחרת עיראק, בניצחון על נבחרת הודו במסגרת גביע המלך לשנת .

נכלל בסגל עיראק לטורניר גביע אסיה 2023.

נכלל בסגל הנבחרת האולימפית של עיראק לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלנים עיראקים
קטגוריה:מגני כדורגל עיראקים
קטגוריה:מאלמה: כדורגלנים
קטגוריה:כדורגלני ארברו
קטגוריה:כדורגלני הירנפיין
קטגוריה:כדורגלני נבחרת עיראק
קטגוריה:כדורגלני גביע אסיה 2023
קטגוריה:כדורגלנים עיראקים באולימפיאדת פריז (2024)
קטגוריה:שוודים שנולדו ב-2002
אליהו נבות

**אליהו נבות - ליפובצקי** (1894, אומן – כ"ה באדר תשל"ה, 8 במרץ 1975, הרצליה) היה חקלאי ישראלי, עסק בעיקר בגידול סויה ופיתח זנים חדשים, אחד מהם נקרא על שמו "נבות".

## ביוגרפיה
אליהו נבות ליפובצקי נולד באומן ב-1894 תקופה מחייו שהה בפלונסק, ב-1912 עלה לישראל ולמד בגימנסיה הרצליה לאחר מכן שימש כפועל ושומר בפתח תקווה, וכרפתן ורועה במרחביה, לאחר מספר שנים הוא נסע להולנד ולמד רפואה וטרינרית, ב-1926 עבר להרצליה שנה לאחר היווסדה (בה גר עד מותו), בהרצליה עסק בגידול בקר לחלב ואף זכה בפרס ראשון בתחרות הפר הארצישראלי שנערכה ביריד המזרח.
[ממוזער|בנובמבר 1962 ביקר נבות ב[צריף הנשיא והציג ליצחק בן צבי ולרחל ינאית עוגת שוקולד וחלה עשויים מסויה, בן צבי נהנה מהרעיון וביקש מרחל לשלב סויה בתפריט]]
בהמשך חייו עסק בחקלאות ובעיקר בגידול סויה.

נבות נפטר בליל שבת כ"ה אדר תשל"ה, והותיר אחריו אישה שתי בנות ובן אחד – נחיק נבות איש המוסד. הוא נקבר בהרצליה.

## גידול סויה בישראל
בשנות החמישים בישראל צמח הסויה לא היה מוכר, ויתרונותיו לא היו ידועים.

לאחר מלחמת העולם השנייה, חיים ויצמן פנה למספר חקלאים וסיפר להם על יתרונותיהם של פולי הסויה העשירים בחלבונים, וביקש מהם להביא את הסויה לארץ, החקלאים הסבירו לויצמן שגידול הסויה לא רווחי, נבות התעלם מדבריהם והחל לנסות לייבא את הפולים לארץ.

ב־1949 נסע נבות למספר מדינות וחקר את הזנים השונים של הסויה, ב-1950 הוא חזר לארץ והתחיל לפתח זנים של סויה, נבות פיתח מספר זנים: הרצליה, נבות ועוד.

הזן "נבות" שבפיתוחו פופולרי בישראל ובעולם בעיקר בשל זמן צמיחתו המהיר 85 יום במקום 200 יום.

מכיוון שהסויה לא הייתה מוכרת בישראל החל נבות בשיווק של המוצר, הוא ייעץ לחקלאים, שכנע פקידים ביתרונות של הסויה, הרצה בכנסים רבים, הגיש ארוחות על טהרת הסויה לפוליטיקאים, ואף הוציא חוברת מתכונים למוצרי סויה.

בעקבות פועלו הרב בתחום גידול הסויה הוא כונה בישראל ובעולם "איש הסויה" או "חלוץ הסויה".

זני הסויה שפיתח נקלטו בגאנה, בברית המועצות, ובעוד כ-20 מדינות.
נבות קיבל מכתב הוקרה מראש הממשלה לוי אשכול על מאמציו בגידול הסויה, כך גם את פרס העבודה ממשרד החקלאות וממועצת הסויה בארצות הברית.

נבות תרם מוצרי סויה למדינות ערביות ואפריקאיות שסבלו מרעב, לנזקקים ולמספר ישיבות.

## קישורים חיצוניים
* 
* 
* 
## הערות שוליים

קטגוריה:הרצליה: אישים
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1894
קטגוריה:ישראלים שנפטרו ב-1975
כריס קוקס (מנהל)

**כריסטופר קוקס** (נולד ב-2 בספטמבר 1982) הוא מהנדס תוכנה ומנהל מוצר ראשי ב-Meta Platforms (פייסבוק לשעבר).

## ביוגרפיה
קוקס נולד באטלנטה, ג'ורג'יה, וגדל בווינטקה, אילינוי. הוא הבן הצעיר ביותר במשפחה מבין שלושה ילדים. למד בבית הספר התיכון ניו טרייר, ולאחר מכן נרשם לאוניברסיטת סטנפורד שם נשר מהתוכנית לתואר שני במערכות סימבוליות על מנת להצטרף לפייסבוק ב-2005.

## קריירה
קוקס גויס לפייסבוק בשנת 2005 כאחד מחמישה עשר מהנדסי התוכנה הראשונים שלה ומילא תפקיד בפיתוח הניוז פיד. הוא מילא תפקידי ניהול שונים לפני שקודם לתפקיד מנהל מוצר ראשי ב-2014

במאי 2018, מונה קוקס כאחראי על אפליקציות החברה כולל פייסבוק, אינסטגרם, WhatsApp ומסנג'ר. בשנת 2019, הוא צוין ברשימת פורבס 40 מתחת לגיל 40, וכן ברשימת "האנשים היצירתיים ביותר בעסקים" של חברת Fast Company.

במרץ 2019, קוקס הודיע כי הוא עוזב את פייסבוק, לאחר שצוקרברג הכריז על תוכניותיו למקד את פעילות החברה בפיתוח הודעות מוצפנות באפליקציות שלה. הוא חזר לחברה כמנהל מוצר ראשי ביוני 2020.

## חיים אישיים
קוקס התחתן עם ויסרה ויצ'יט-וודקאן, בוגרת סטנפורד ומנהלת בכירה, בשנת 2010.

## קישורים חיצוניים

## הערות שוליים

קטגוריה:מהנדסי תוכנה אמריקאים
קטגוריה:אמריקאים שנולדו ב-1982
פביאן הולנד

**פביאן הולנד** (בגרמנית: **Fabian Holland**; נולד ב־11 ביולי 1990) הוא כדורגלן גרמני המשחק בעמדות המגן השמאלי והקשר האחורי בדרמשטאדט 98.

## קריירה
הולנד החל את הקריירה שלו ככדורגלן בקבוצות הנוער של FSV פורסט בורגסדורף והרטה ברלין. בשנת 2008 עלה הולנד לקבוצת המילואים של הרטה ברלין. מעונת 2009/2010 החל לשחק בה באופן קבוע. בקיץ 2010 אובחן בתסמונת וולף–פרקינסון–וייט ונאלץ לעבור ניתוח לב. הולנד התאושש במהירות מן הניתוח ושב למשחק פעיל באוקטובר 2010.

ב־21 באפריל 2012 עלה הולנד לראשונה במדי הקבוצה הבכירה במשחק נגד פ.צ. קייזרסלאוטרן במסגרת עונת 2011/2012 בבונדסליגה. באותה עונה ירדה הקבוצה לבונדסליגה השנייה, אך הולנד המשיך לשחק בה באופן קבוע.

הולנד הושאל לדרמשטאדט 98 מהבונדסליגה השנייה לעונת 2014/2015. באותה עונה הצליח המועדון להעפיל אל הבונדסליגה.

ב־5 ביוני 2015 חתם הולנד בדרמשטאדט 98 לשנתיים.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:קשרי כדורגל גרמנים
קטגוריה:כדורגלני הרטה ברלין
קטגוריה:כדורגלני דרמשטאדט 98
קטגוריה:ברלין: כדורגלנים
קטגוריה:גרמנים שנולדו ב-1990
זר (ספר)

**זר** (באנגלית: **The Outsider**) הוא רומן מסוגת האימה מאת הסופר סטיבן קינג, אשר יצא לאור במאי 2018.

## תקציר
כאשר גופתו המושחתת של פרנקי פטרסון בן ה-11 נמצאת ביערות ג'ורג'יה, חוקר המשטרה ראלף אנדרסון יוצא לחקור את המקרה, ומוצא עדויות וראיות המצביעות לכאורה על טרי מייטלנד, מורה אהוד בבית הספר התיכון, מאמן בליגת הילדים, בעל ואבא אוהב, כרוצחו של פרנקי. כשהוא כבר בטוח שהוא עומד לסגור את התיק והרוצח בידיו, אנדרסון נתקל בראיה סותרת שמציבה את החשוד שלו בעיר סמוכה בזמן הרצח. הנסיבות המסתוריות האופפות את מקרה הרצח שולחות את אנדרסון – שוטר מנוסה שבעצמו מתאבל על מות בנו – לבקש את עזרתה של הולי גיבני, חוקרת פרטית, שאולי תוכל להסביר את נסיבות המקרה.

## סדרת טלוויזיה
ביוני 2018 הוכרז שריצ'רד פרייס נשכר לעבד את הרומן של סטיבן קינג לסדרה בעלת אותו שם. רשת "HBO" הזמינה רשמית את הסדרה באופן בדצמבר, כאשר בן מנדלסון וג'ייסון בייטמן, שלוהקו לשתי הדמויות הראשיות של מיני-הסדרה, משמשים במקביל אף כמפיקים, ובייטמן אף נועד לביים את שני פרקי הפתיחה של מיני הסדרה.

בינואר 2019 הוכרז על ליהוקם של צוות השחקנים הראשי, שכלל את סינתיה אריבו, ביל קמפ, מייר וינינגהם, פאדי קונסידיין, ג'וליאן ניקולסון, יול וסקז, ג'רמי בוב ומארק מנצ'קה. האטיני פארק ומייקל אספר לוהקו לצוות השחקנים המשני.

לאחר עונה אחת, רשת "HBO" ויתרה על הזכויות להפקת העונה השנייה. בעקבות כך, אולפני "MRC", שעומדים מאחורי הפקת מיני-הסדרה, הציעו את זכויות הפקת העונה השנייה למכרז בין רשתות טלוויזיה פרימיום אמריקאיות.

## קישורים חיצוניים
* 

## הערות שוליים

קטגוריה:ספרי 2018
קטגוריה:ספרי אימה
קטגוריה:ספרי הוצאת מודן
אנטולי קאיגורודוב

**אנטולי קאיגורודוב** (ברוסית: **Анатолий Кайгородов**;) היה צייר.

## ביוגרפיה
קאיגורודוב נולד בסנט פטרסבורג, בנו של מדען הטבע הנודע פרופסור דמיטרי קאיגורודוב. בגיל שמונה עשרה נרשם לבית הספר לאמנויות יפות. בשנים 1900–1902 הפך לתלמידו של ארכיפ קוינדג'י בסנט פטרבורג, ובשנים 1902–1904 למד בסטודיו של הפרופסור ההונגרי סיימון הולוסי. ב-1906 למד באקדמיה ז׳וליאן בפריז.
ממוזער|282x282 פיקסלים|אביב, 1930
ציוריו הראשונים הוצגו ב-1900 בתערוכת האקדמיה של סנט פטרבורג. החל משנת 1915 היה חבר בקבוצת "הנודדים". במהלך השנים 1906–1916 זכה שש פעמים ב"פרס קוינדז'י", ובפרס סטרוגנוב על ציורו "שוברים" שמשך תשומת לב רבה בתערוכה הבינלאומית במינכן 1913. מספר תמונותיו נקנו על ידי ממשלת רוסיה. החל משנת 1920 חי ועבד קאיגורודוב בטאלין, אסטוניה, והפך לחבר באגודת האמנות K.T.E.U. וכאן הוא גם ניהל את בית הספר הפרטי שלו לאמנויות. הוא גם שלח את תמונותיו לגרמניה - ברלין וקרלסרוהה, הולנד ואנגליה (לונדון), וגם ערך תערוכות. ציורו "חוף הים", שנרכש על ידי מכון קרנגי (ארצות הברית) זיכה אותו במדליית קרנגי ב-1939.

משנת 1939 חי קאיגורודוב בגדנסק ובפוזנן והציג מספר תערוכות פרטיות. הוא ביקר בפראג שלוש פעמים במהלך מלחמת העולם השנייה, וצייר סדרה של תמונות של העיר העתיקה.

קאיגורודוב נפטר ב-18 ביולי 1945 באוסטריה.

ניתן למצוא את תמונותיו גם בגלריה טרטיאקוב (מוסקבה), הגלריה הרוסית (סנט פטרסבורג), המוזיאון לאמנות של אסטוניה (טאלין), המכון הסלאבי (פראג) ובגלריה בלגרד. כמה עשרות מציוריו נותרו בפוזנן בינואר 1945, ואלה צצים מדי פעם בשוק האמנות הבינלאומי.

קאיגורודוב היה בעיקר צייר נוף במסורת הרוסית, אך גם הפיק מספר ציורי ז'אנר ודיוקנאות. הוא התמחה בנופי ים ותיאורים של מים ועננים היו האלמנטים המיוחדים שלו. 

## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1878
קטגוריה:נפטרים ב-1945
Think (About It)

"****" הוא שיר פאנק שהוקלט על ידי זמרת הנשמה האמריקאית לין קולינס , בשיתוף פעולה (ללא קרדיט) עם The J.B.'s . השיר יצא כסינגל ביוני 1972 בהוצאת חברת התקליטים פיפל רקורדס של ג'יימס בראון, שגם כתב והפיק את השיר. השיר מהווה סינגל בכורה של אלבום האולפן הראשון של קולינס, *Think (About It)*. השיר הגיע, בשיאו, למקום התשיעי במצעד שירי ה-R&B/היפ-הופ ולמקום ה-66 בבילבורד הוט 100.

בשיר קיימת דגימה מהשיר "Think"  של The "5" Royales . כמו כן, "Think (About It)" הוא אחד מהשירים שסומפלו בתדירות הגבוהה ביותר בהיסטוריה של המוזיקה המוקלטת, לאחר שנדגם למעלה משלושת אלפים פעמים.

ב-1986, השיר הופיע בכרך ה-16 של אלבום האוסף *[[Ultimate Breaks and Beats]]*  של סטריט ביט רקורדס.

נכון לספטמבר 2023, השיר הושמע למעלה מ-34 מיליון פעמים בספוטיפיי.

## מיקומי שיא

## גרסאות כיסוי
* זמרת הפיוז'ן רגאיי הג'מייקנית פאטרה  הוציא גרסת כיסוי לשיר ב-1993. מאוחר יותר, יצאה גרסת רמיקס בהשתתפות לין קולינס.
* זמרת הנשמה הבריטית בוורלי נייט  הוציאה גרסת כיסוי לשיר ב-1999 כבי-סייד לסינגל "Made It Back 99" .
* הדיג'יי והמפיק המוזיקלי ג'סטין שטראוס (תחת הכינוי ג'סטין) הוציא גרסת כיסוי לשיר ב-1982 בהוצאת חברת התקליטים סטיף רקורדס.
* הזמרת בוני ברמלט הוציאה גרסת כיסוי לשיר ב-1976. גרסת הכיסוי הופיעה באלבומה של בוני ברמלט, *Lady's Choice*.
* הזמרת האמריקאית, ברברה טאקר  הוציאה גרסת כיסוי לשיר ב-2017. גרסת הכיסוי הגיעה, בשיאה, למקום הראשון במצעד שירי הדאנס קלאב.

## קישורים חיצוניים

## הערות שוליים

קטגוריה:שירי 1972
קטגוריה:סינגלי בכורה מ-1972
קטגוריה:שירים באנגלית
קטגוריה:שירים עם נושאים פמיניסטיים
קטגוריה:שירי פאנק (Funk)
Don't Call Me Up

"**Don't Call Me Up**" (בעברית: "**אל תתקשר אליי**") הוא סינגל של הזמרת הבריטית מייבל. השיר יצא ב-18 בינואר 2019 בהוצאת חברות התקליטים פולידור רקורדס וקפיטול רקורדס. השיר מופיע במהדורה המחודשת של המיקסטייפ הראשון שלה, *[[Ivy to Roses]]*, ובאלבום האולפן הראשון שלה, *[[High Expectations]]*. השיר נכתב על ידי מייבל, קמיל פרסל וסטיב מק והופק על ידי סטיב מק.

נכון לספטמבר 2023, השיר הושמע למעלה מ-329 מיליון פעמים ביוטיוב, ולמעלה מ-953 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2019
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירים על שיחות טלפון
קטגוריה:בלדות פופ
קטגוריה:שירי מוזיקת האוס
קטגוריה:שירי R&B עכשוויים
קטגוריה:סינגלים בהוצאת פולידור רקורדס
קטגוריה:סינגלים בהוצאת קפיטול רקורדס
משרד האקולוגיה והלכידות הטריטוריאלית

**משרד האקולוגיה והלכידות הטריטוריאלית** (בצרפתית: **Le ministère de la Transition écologique et de la Cohésion des territoires**) הוא משרד בממשלת צרפת האחראי על הכנה ויישום מדיניות הממשלה בתחומי פיתוח בר קיימא, דיור, תחבורה, תקשורת, לכידות טריטוריאלית ומאבק בפערים טריטוריאליים, בעיקר בשכונות פועלים באזורים עירוניים ובשטחים כפריים, איכות הסביבה, בפרט הגנה על הטבע והמגוון הביולוגי, מניעת סיכונים טבעיים וטכנולוגיים, בטיחות תעשייתית, תחבורה ותשתיותיה, ציוד ודיור, תכנון ערים, העיר, פיתוח ומאבק בהתפשטות עירונית.

המשרד הוקם בשנת 1962.

שר האקולוגיה והלכידות הטריטוריאלית הנוכחי הוא כריסטופר ביצ'ו המכהן מיולי 2022.

## קישורים חיצוניים

## הערות שוליים

קטגוריה:ממשלת צרפת
סיימון הולוסי

**שימון הולושי**, (בהונגרית: **Hollósy Simon**; 2; בפברואר 1857 – 8 במאי 1918) היה צייר הונגרי. הוא נחשב לאחד מגדולי הנציגים ההונגרים של הנטורליזם והריאליזם של המאה ה-19.

הולושי לא היה פרודוקטיבי כאמן והיה חשוב יותר כמורה משפיע, שהשפיע על ציירי מושבת האמנים נגיבניה. יחד, הם היו משמעותיים באמנות ההונגרית של סוף המאה התשע עשרה ותחילת המאה העשרים. ב-1966 הוצגה בגלריה הלאומית של ההונגריה תערוכה גדולה של עבודות המושבה: אמנות נאג'באניה. תערוכת מאה שנה לחגיגת מושבת האמנים של באיה מארה.

## ביוגרפיה
שימון הולושי נולד ב-1857 בהונגריה, הוריו היו ארמנים שהיגרו להונגריה. הוא הראה בגיל צעיר כישרון ועניין באמנות.
ממוזער|דיוקן עצמי, 1916
בצעירותו הוא נסע למינכן ללמוד, וכך גם אמנים רבים מהונגריה כי לא הייתה שם אקדמיה לאמנויות יפות. הולושי מתח ביקורת על ההכשרה באקדמיה של מינכן, שהתבססה מאוד על העתקת מודלים קלאסיים. הוא הקים בית ספר פרטי שבו נתן שיעורים בחינם, ומשך אליו כישרונות צעירים שהתעניינו בהצגה המציאות. הוא פתח את הדרך לסגנונות חדשים על ידי הסתמכות על אישיותו ועל ידי הצבעה על היתרונות של ציירים צרפתים, כמו גוסטב קורבה, שהציג בעיר. הוא נטש את הסגנון האקדמי כדי לעקוב אחר מגמות חדשות בציור הצרפתי, כולל אימפרסיוניזם. הוא גם "העריץ את ז'ול ברטן, ז'ול בסטיאן-לפאג' וקרא את זולא, מורגר, טולסטוי ודוסטויבסקי".

הוא היה חשוב יותר כמורה מאשר כצייר. הנופים שלו שצוירו ב-Técső כוללים נוף עם ערימות תבואה ושקיעה עם עלומות, שבהן הוא יישם אלמנטים של ציור באוויר הפתוח ואימפרסיוניזם. הדיוקן העצמי שלו (1916), מוחזק על ידי הגלריה הלאומית ההונגרית, נחשב לאחת התמונות המעניינות ביותר שלו.

בעידוד אישטוואן רטי ויאנוש טורמה, תלמידיו וחבריו, בילה הולושי את קיץ 1896 בנגיבניה (באיה מארה, רומניה) עם בית הספר שלו. האירוע נחשב להקמתה של מושבת האמנים נגיבניה, שהצייר קארולי פרנצי היה חבר חשוב נוסף בה. המיקום הכפרי סיפק הזדמנויות רבות לציור בחוץ. אמנים אלה וחסידיהם מילאו תפקיד חשוב בהחדרת האימפרסיוניזם והפוסט-אימפרסיוניזם לציור ההונגרי.
ממוזער|אחרי הקציר, 1912
הולושי התיישב בנאג'באניה (באיה מארה). עם סגנונו הנטורליסטי והדגש על טכניקות מרחב פתוח, בית הספר שלו השפיע הרבה על הציור ההונגרי במשך עשרות שנים.

הולושי עזב את מושבת האמנים של באיה מארה בשנת 1901. בשנה שלאחר מכן, הוא החל לבלות את הקיץ באוקראינה, באזור Maramureș ההיסטורי. במהלך החורפים חזר הולושי למינכן כדי לנהל שם את בית הספר שלו.

## גלריה

 File:Hollósy, Simon - Girl with a Large Green Hat (ca 1900).jpg
File:Hollósy Tengerihántás 1885.JPG
File:Hollósy Zrínyi kirohanása.jpg


## קישורים חיצוניים

## הערות שוליים

קטגוריה:ציירים הונגרים
קטגוריה:הונגרים שנולדו ב-1857
קטגוריה:נפטרים ב-1918
Galadriel

**Galadriel** היא להקת מטאל מסלובקיה המנגנת דת'-דום גותי סימפוני. היא נקראת על שם גלדריאל, הנאה והאדירה שבעלפים בלגנדריום של טולקין. שיריה עוסקים בפנטזיה, בעיקר בלגנדריום של טולקין, אך גם ביצירות פנטזיה נוספות ובמדע בדיוני.

## דיסקוגרפיה

* Empire of Emptiness - דמו, 1996
* The Mirror of Ages - דמו, 1997
* Empire of Emptiness - אלבום אולפן, 1997
* The Mirror of Ages - אלבום אולפן, 1999
* Oblivion - אלבום אולפן, 2000
* From Ashes & Dust - אלבום אולפן, 2002
* World Under World - אלבום אולפן, 2004
* Empty Mirrors of Oblivion - אלבום אוסף, 2005
* Renascence of Ancient Spirit - אלבום אולפן, 2007
* The 7th Queen Enthroned - אלבום אולפן, 2012
* Lost in the Ryhope Wood - מיני אלבום, 2015

## קישורים חיצוניים

קטגוריה:להקות מטאל גותי
סיוון מור

**סיוון מור** (נולד ב-1965) הוא ספורטאי פאראלימפי לשעבר.

מור נפצע בשירותו הצבאי ברצועת הביטחון, מרותק לכיסא גלגלים ולאחר השיקום החל לעסוק בספורט נכים.

בשנת 1996 זכה במדליית ארד באליפות העולם ברכיבת סוסים.

ב התחרה ברכיבת סוסים בשתי תחרויות רכיבה אמנותית וסיים בשתי התחרויות במקום השביעי.

בהמשך עבר לאימון באופני יד. בשנת 2010 דורג במקום החמישי באליפות ישראל באופני יד ובשנת 2012 דורג במקום השמיני.

בשנת 2016 השתתף עם משלחת נכי צה"ל ברכיבה על אופני יד במרתון ברלין.

מור גר בתל אביב, נשוי ואב לארבעה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:רוכבי סוסים פאראלימפיים ישראלים
קטגוריה:ספורטאים נכי צה"ל
קטגוריה:רוכבי אופניים נכים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:רוכבי סוסים במשחקים הפאראלימפיים אטלנטה (1996)
קטגוריה:ישראלים שנולדו ב-1965
ראנג'לו יאנגה

**ראנג'לו יאנגה** (בהולנדית: **Rangelo Janga**; נולד ב-16 באפריל 1992) הוא כדורגלן הולנדי-קוראסאואי המשחק בעמדת החלוץ באיינדהובן.

## קריירת מועדונים
יאנגה התחיל את קריירת הכדורגל שלו בווילם II. ב-26 בספטמבר 2010 עלה לקבוצה הבוגרת בהפסד 2-1 לנאק ברדה. בסיום העונה ירד עם הקבוצה לליגה ההולנדית השנייה. במהלך עונת  יאנגה הושאל לאקסלסיור רוטרדם.

בשנת  חתם באומוניה ארדיפו מהליגה הקפריסאית השנייה במדיה שיחק עונה. בשנת  יאנגה חתם בדורדרכט.

בשנת  חתם בא.ס. טרנצ'ין מליגת העל הסלובקית.

בינואר  הצטרף לגנט מליגת העל הבלגית.

ביולי  יאנגה חתם באסטנה מליגת העל הקזחית תמורת 1.2 מיליון אירו וזכה עמה בשתי אליפויות. בהמשך הושאל לניימכן, לוגאנו ואפולון לימסול.

ב-14 בספטמבר 2023 חתם בבני סכנין מליגת העל.

בינואר  חתם בנאה סלמיס פמגוסטה מליגת העל הקפריסאית.

ב-22 באוגוסט 2024 חתם באיינדהובן מהליגה ההולנדית השנייה.

## קריירה בינלאומית
בצעירותו יאנגה שיחק בנבחרות הצעירות של הולנד. ב-23 במרץ 2016 ערך את הופעת הבכורה שלו בנבחרת קוראסאו בהפסד 1-0 ל.

## תארים
; אסטנה
*ליגת העל הקזחית: , 

; אפולון לימסול
*ליגת העל הקפריסאית: 

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:חלוצי כדורגל הולנדים
קטגוריה:חלוצי כדורגל קוראסאואים
קטגוריה:רוטרדם: כדורגלנים
קטגוריה:כדורגלני וילם II
קטגוריה:כדורגלני אקסלסיור רוטרדם
קטגוריה:כדורגלני דורדרכט
קטגוריה:כדורגלני א.ס. טרנצ'ין
קטגוריה:כדורגלני גנט
קטגוריה:כדורגלני אסטנה
קטגוריה:כדורגלני לוגאנו
קטגוריה:כדורגלני ניימכן
קטגוריה:כדורגלני אפולון לימסול
קטגוריה:כדורגלני צ'.פ.ר. קלוז'
קטגוריה:כדורגלני נאה סלמיס פמגוסטה
קטגוריה:כדורגלני מועדון הכדורגל איינדהובן
קטגוריה:כדורגלני נבחרת קוראסאו
קטגוריה:כדורגלני גביע הזהב 2017
קטגוריה:כדורגלני גביע הזהב 2025
קטגוריה:כדורגלנים זרים בישראל
קטגוריה:ספורטאים זרים בקפריסין
קטגוריה:ספורטאים זרים בסלובקיה
קטגוריה:ספורטאים הולנדים בבלגיה
קטגוריה:ספורטאים זרים בקזחסטן
קטגוריה:ספורטאים זרים בשווייץ
קטגוריה:ספורטאים זרים ברומניה
קטגוריה:ספורטאים הולנדים בישראל
קטגוריה:ספורטאים קוראסאואים בישראל
קטגוריה:הולנדים שנולדו ב-1992
קטגוריה:קוראסאואים שנולדו ב-1992